## Odluka o utvrđivanju godišnje kvote radnih dozvola za zapošljavanje stranaca za kalendarsku godinu 2009.

### NN 21/2009 (16.2.2009.), Odluka o utvrđivanju godišnje kvote radnih dozvola za zapošljavanje stranaca za kalendarsku godinu 2009.

**VLADA REPUBLIKE HRVATSKE**

464

Na temelju članka 118. Zakona o strancima (»Narodne novine«, broj 79/2007) i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 12. veljače 2009. godine donijela

ODLUKU

O UTVRĐIVANJU GODIŠNJE KVOTE RADNIH DOZVOLA ZA ZAPOŠLJAVANJE STRANACA ZA KALENDARSKU GODINU 2009.

I.

Ukupna godišnja kvota radnih dozvola za zapošljavanje stranaca u Republici Hrvatskoj iznosi 7.877 radnih dozvola.

II.

Godišnja kvota za produženje već izdanih radnih dozvola za zapošljavanje stranaca u Republici Hrvatskoj iznosi 3.200 radnih dozvola.

III.

Godišnja kvota radnih dozvola za novo zapošljavanje stranaca u Republici Hrvatskoj iznosi 4.267 radnih dozvola, i to kako slijedi:

1. GRADITELJSTVO 2.518 radnih dozvola

2. BRODOGRADNJA 1.148 radnih dozvola

3. TURIZAM I UGOSTITELJSTVO 160 radnih dozvola

4. KULTURA 25 radnih dozvola

5. PROMET 131 radna dozvola

6. ZDRAVSTVO 50 radnih dozvola

7. ZNANOST I OBRAZOVANJE 92 radne dozvole

8. PRERAĐIVAČKA INDUSTRIJA 40 radnih dozvola

9. POLJOPRIVREDA 100 radnih dozvola

10. OSTALE USLUŽNE DJELATNOSTI 3 radne dozvole.

IV.

Uvažavajući stanje na tržištu rada utvrđuje se godišnja kvota radnih dozvola za sezonsko zapošljavanje koja iznosi 410 radnih dozvola, i to kako slijedi:

1. POLJOPRIVREDA 400 radnih dozvola

2. TURIZAM I UGOSTITELJSTVO 10 radnih dozvola.

V.

Tijelo nadležno za izdavanje radnih dozvola strancima dostavit će, jednom u tri mjeseca, podatke o izdanim radnim dozvolama Hrvatskom zavodu za zapošljavanje, radi usporedbe s Pregledom potreba za zapošljavanje stranaca po djelatnostima i zanimanjima za 2009. godinu, koji je sastavni dio ove Odluke.

Temeljem prikupljenih podataka o broju produženih i izdanih radnih dozvola strancima, Hrvatski zavod za zapošljavanje dostavlja izvješće ministarstvu nadležnom za rad i tržište rada, jednom u tri mjeseca.

VI.

Ova Odluka stupa na snagu danom objave u »Narodnim novinama«.

Klasa: 101-03/09-01/01

Urbroj: 5030104-09-1

Zagreb, 12. veljače 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

PREGLED POTREBA ZA ZAPOŠLJAVANJE STRANACA PO DJELATNOSTIMA I ZANIMANJIMA ZA 2009. GODINU

|  |  |  |
| --- | --- | --- |
| DJELATNOST | NAZIV ZANIMANJA | Ukupno |
| Graditeljstvo | Tesar | 1000 |
| Zidar | 1000 |
| Armirač | 400 |
| Betonirac | 60 |
| Dipl. ing./ing. građevinarstva | 50 |
| Dipl. ing. arhitekture | 5 |
| Geobušač | 3 |
| Ukupno | | 2518 |
| Brodogradnja | Brodomonter | 166 |
| Elektro zavarivač | 421 |
| AKZ radnik | 155 |
| Brodocjevar | 81 |
| Brusač | 188 |
| Brodoskelar | 60 |
| Brodobravar | 29 |
| Brodoizolater | 18 |
| Brodomehaničar | 5 |
| Elektroinstalater | 10 |
| Brodolimar | 4 |
| Rezač plinom | 11 |
| Ukupno | | 1148 |
| Turizam i ugostiteljstvo | Turistički animator | 69 |
| Kuhar nacionalne kuhinje | 60 |
| Maser posebnih vrsta masaža | 30 |
| Voditelj tenis centra | 1 |
| Ukupno | 160 |
| Sezonsko zapošljavanje – instruktor ronjenja | 10 |
| Ukupno | | 170 |
| Kultura | Dramski umjetnici | 2 |
| Baletni umjetnici | 10 |
| Baletni pedagozi | 1 |
| Orkestralni umjetnici | 10 |
| Operni pjevači | 2 |
| Ukupno | | 25 |
| Promet | Kapetan zrakoplova AIRBUS A 319/320 s JAR ATPL dozvolom | 10 |
| Kapetan zrakoplova DASH8 Q400 s JAR ATPL dozvolom | 10 |
| Pilot helikoptera Robinson R44 Clipper II | 2 |
| Pilot zrakoplova Cessna Citation Cj2+525A | 4 |
| Tehničar za održavanje zrakoplova Cessna Citation Cj2+525A | 1 |
| Vozač teretnog vozila u međunarodnom prometu | 10 |
| Zapovjednik broda unutarnje plovidbe | 20 |
| Časnik palube navigator unutarnje plovidbe | 10 |
| Upravitelj stroja | 20 |
| Vođa palube | 20 |
| Kormilar teglenica | 10 |
| Časnik stroja | 10 |
| Bager majstor | 4 |
| Ukupno | | 131 |
| Zdravstvo | Doktor medicine sa specijalističkom naobrazbom | 10 |
| Doktor medicine | 7 |
| Doktor stomatologije sa specijalističkom naobrazbom | 1 |
| Diplomirani inženjer medicinske biokemije | 2 |
| Magistar farmacije | 5 |
| Specijalizant – zdravstveni djelatnik | 23 |
| Farmaceutski tehničar | 2 |
| Ukupno | | 50 |
| Znanost i obrazovanje | Dr. sc. biologije | 1 |
| Dr. sc. geografije mora | 1 |
| Nastavnik klasičnog baleta | 1 |
| Profesor violine | 1 |
| Dipl. edukacijski rehabilitator (defektolog) | 1 |
| Strani lektor na sveučilištima | 65 |
| Instruktor stranog jezika - izvorni govornik – prevoditelj | 10 |
| Istraživač na području prirodnih, tehničkih i biotehničkih znanosti, biomedicine i zdravstva, društvenih i humanističkih znanosti | 12 |
| Ukupno | | 92 |
| Prerađivačka industrija | Dipl. ing. elektrotehnike | 10 |
| Dipl. ing. stroja Dipl. ing. strojarstva | 20 |
| Dipl. ing. stroja Puhač stakla | 10 |
| Ukupno | | 40 |
| Poljoprivreda | Pomoćni stočar i pastir | 70 |
| Pomoćni ratar | 30 |
| Ukupno | 100 |
| Sezonsko zapošljavanje – pomoćni radnik za uzgoj i berbu | 400 |
| Ukupno | | 500 |
| Ostale uslužne djelatnosti | Doktor kiropraktike | 1 |
| Senior designer | 2 |
| Ukupno | | 3 |
| SVEUKUPNO | | 4677 |

Odluka, NN 21/2009-464